Nicușor Dan acuză că nu mai sunt bani pentru patinoarul Flamaropol pentru că ”Guvernul a redirecționat bugetul către primarii de partid”
Primarul Capitalei, Nicușor Dan, a dat exemple de investiții necesare Bucureștiului care nu mai pot continua din cauză tăierii fondurilor în noul buget. Edilul acuză coaliția PSD-PNL-UDMR că patinoarul și bazinul de înot Mihai Flamaropol sunt un exemplu clar de sabotaj, deoarece au toate avizele și sunt gata să înceapă, dar Guvernul a redirecționat bugetul către primarii „de partid”, lăsând Bucureștiul fără susținere pentru dezvoltare.